The Album (album Blackpink)

The Album ialah album studio Korea pertama (kedua secara keseluruhan) oleh kumpulan wanita Korea Selatan Blackpink, dikeluarkan pada 2 Oktober 2020, menerusi YG Entertainment. Album ini didahului oleh sebuah single utama serta dua single pra-keluaran: yang satu berjudul "How You Like That" yang dikeluarkan pada 26 Jun 2020 dan "Ice Cream" yang dikeluarkan pada 28 Ogos 2020, serta single utama yang berjudul "Lovesick Girls" yang dikeluarkan pada 2 Oktober 2020. Album ini akan menjadi album Korea Blackpink pertama yang dikeluarkan sejak Kill This Love (2019). Album ini dikeluarkan untuk pra-tempahan pada 28 Ogos. Untuk album itu, Blackpink merakam lebih dari 10 lagu baru dan bekerja sama dengan banyak penerbit terkemuka, termasuk Teddy, Tommy Brown, R. Tee, Mr. Franks  dan 24. Semua lagu ditulis dan dirakam dalam pengasingan sepanjang pandemik COVID-19, mereka menyatakan bahawa album ini "dapat memberikan banyak cahaya dan tenaga untuk semua orang yang tinggal di rumah dan tidak tahu apa yang harus dilakukan, semoga ini mampu menghiburkan mereka".

The Album menghasilkan tiga single. "How You Like That" dikeluarkan sebagai single pertama pada 26 Jun 2020. "Ice Cream" menampilkan penyanyi A.S., Selena Gomez yang dikeluarkan sebagai single kedua pada 28 Ogos 2020. "Lovesick Girls" dikeluarkan sebagai single ketiga serentak dengan pelancaran album pada 2 Oktober 2020.

 Latar belakang 
Pada 4 Mei 2020, ia telah dihebahkan bahawa kumpulan ini telah menyiapkan rakaman album terbaharu mereka, dan sedang menyiapkan jadual menjalani penggambaran untuk sebuah muzik ideo pada bulan itu. Pada 18 Mei, label Blackpink, YG Entertainment menyampaikan berita baru mengenai projek tersebut, pada awalnya untuk Jun, mengungkapkan lebih dari 10 lagu untuk album penuh pertama mereka.

Pada 10 Jun, YG menghantar ciapan sebuah poster teaser untuk single pra-keluaran di semua platform media sosial, menunjukkan tarikh keluaran single itu, iaitu 26 Jun. Pada 13 Jun, YG Entertainment melancarkan sebuah prolog dari rancangan realiti terbaru Blackpink, 24/365 with Blackpink menjelang pelancaran melalui YouTube. Rancangan tersebut juga akan mendokumentasikan kembalinya mereka bersamaan dengan membahagikan aktiviti mereka di vlog. Pada 15 Jun, YG Entertainment memmuat naik poster individu untuk ahli Blackpink. Pada hari berikutnya poster teaser lain ditunjukkan dengan tajuk single pra-keluaran "How You Like That". Foto teaser lain juga dikeluarkan pada 17 Jun. Video konsep yang menunjukkan para anggota Rosé, Jennie, Lisa dan Jisoo dikeluarkan pada 18 dan 19 Jun. Foto konsep lain juga dikeluarkan pada 20 Jun. Video konsep teaser dikeluarkan sehari kemudian. Poster teaser rasmi kumpulan didedahkan pada 22 Jun. Teaser muzik video dikeluarkan pada 24 Jun.

Pada 23 Julai, YG Entertainment mengeluarkan sebuah poster teaser untuk sebuah lagu kolaborasi baru antara kumpulan ini dengan artis yang tidak diketahui namanya, yang dijadualkan untuk dikeluarkan pada Ogos. Pada 28 Julai, kumpulan ini mengumumkan album studio Korea pertama mereka, BLACKPINK: The Album, yang akan dikeluarkan pada 2 Oktober 2020. Pada 12 Ogos 2020, artis yang tidak diketahui namanya itu didedahkan sebagai penyanyi dan penulis lagu Amerika Syarikat, Selena Gomez. Pada 21 Ogos 2020, ia didedahkan bahawa tajuknlagu kolaborasi tersebut ialah "Ice Cream".
Pada 28 Ogos, menerusi akaun rasmi Instagram kumpulan, album ini akan terdiri dari 4 versi dan dikeluarkan pada 6 Oktober, sementara untuk album versi digital akan dikeluarkan pada 2 Oktober. 

Dalam satu temubual pada September 2020 bersama DJ Amerika Zach Sang, Blackpink mengatakan bahawa album ini ialah "penuh dengan semua kejutan yang berbeza ini, bahkan 'Ice Cream' ialah kejutan besar." Mereka menambah bahawa penerbit rakaman Tommy Brown berkolaborasi dalam dua lagu di album tersebut, termasuk "Ice Cream". Pada 27 September, kumpulan ini mengumumkan sebuah acara kemunculan semula yang dijadualkan berlangsung pada 1 Oktober. Pada 28 September, ia diumumkan bahawa "Lovesick Girls" akan menjadi single ketiga dari album ini. Lagu tersebut juga dirancang menjadi lagu utama dari album ini. Pada hari yang sama, Blackpink mendedahkan senarai lagu dari album ini, yang mengesahkan penulisan lagu pertama kalinya dari ahli Jennie dan Jisoo serta kolaborasi tambahan dengan penyanyi rap Cardi B, penerbit rakaman David Guetta juga Ryan Tedder.

 Karya seni 
Karya seni versi digital dari album ini menggambarkan sebuah mahkota berwarna merah muda yang berkilau dengan latar belakang hitam pekat, yang pertama kali didedahkan dalam poster teaser oleh YG Entertainment pada Julai 2020, bersamaan dengan tarikh keluaran rasmi album. Pada Ogos, Blackpink mendedahkan bahawa edisi fizikal album ini akan tersedia dalam empat versi dengan sebuah LP edisi terhad. Mengikuti keluaran versi digital album ini pada 2 Oktober, album fizikal akan dikeluarkan menyusul pada 6 Oktober.

 Single 
"How You Like That", dikeluarkan pada 26 Jun 2020, menjadi single pra-keluaran pertama dari The Album. Keluaran lagu itu diikuti dengan sebuah muzik video arahan Seo Hyun-seung, dikeluarkan di saluran rasmi YouTube kumpulan ini pada hari yang sama. Muzik video ini mengumpulkan 86.3 juta kali tayangan dalam hari pertama pelancarannya, memecahkan rekod untuk video yang paling banyak ditonton dalam tempoh 24 jam pertama yang sebelum ini dipegang oleh BTS "Boy with Luv" dan video terpantas yang mencapai 100 juta kali tayangan, dalam tempoh 32 jam setelah selepas dikeluarkan. Pada 16 Julai, sebuah versi fizikal dikeluarkan untuk penjualan di laman rasmi Blackpink, menampilkan lagu tersebut dan muzik instrumentalnya. Lagu tersebut menduduki di nombor 33 di carta Billboard Hot 100, menjadikan penampilan pertama 40 besar kedua Blackpink. Di Korea Selatan, lagu ini menaiki nomboor 12 di Carta Digital Gaon. Pada minggu berikutnya, lagu ini naik ke kedudukan pertama, menjadikan single Blackpink ketiga yang mencapai kedudukan pertama di negara tersebut.

"Ice Cream" bersama Selena Gomez dikeluarkan sebagai single pra-keluaran kedua dari album ini pada 28 Ogos. Single ini kemudian dikeluarkan di radio hit kontemporari pada 1 September 2020. Lagu ini menaiki carta lagu Billboard Hot 100 di nombor 13, menjadikan lagu ini sebagai single Blackpink yang memiliki kedudukan carta lagu tertinggi di AS. Lagu ini juga mencapai kedudukan ke-8 pada minggu kedua di Korea Selatan. Sebuah muzik video rasmi untuk lagu ini dikeluarkan pada 28 Ogos 2020. Video itu menunjukkan Selena Gomez dan Blackpink di beberapa set dan pakaian yang berwarna pastel dan cerah.

Pada 28 September, "Lovesick Girls" diumumkan sebagai single ketiga yang akan dikeluarkan pada 2 Oktober 2020. Lagu ini juga diumumkan menjadi single utama dari album itu.

 Ulasan kritis 

Alexis Petridis dari The Guardian memuji proses penerbitan album ini dengan menyebutnya sebuah "muzik pop yang dipengaruhi rap dengan kejituan yang membuatkan usaha sebahagian besar artis Barat tampak berkurangan", namun beliau juga mengkritik akan kekurangan "konsep yang menyeluruh" dari album ini. Menulis untuk The Telegraph, Neil McCormick mengatakan bahawa lagu-lagu itu "terdengar seperti lima lagu berbeza yang diikat menjadi satu" dan bahawa album itu terasa seperti "gula-gula getah Britney Spearmint dengan steroid".

Mikael Wood dari Los Angeles Times memberikan penilaian negatif, menyebut bahawa album ini "menindas" dan "hampir keseluruhannya tidak sejalan dengan tren muzik pop yang sedia ada" juga bahawa keluaran itu "gagal memenuhi syarat muzik pop lama juga yang baru".

 Sambutan komersial 
Pada 4 September 2020, YG Entertainment mengumumkan bahawa The Album telah melepasi 800.000 pra-tempahan dalam tempoh 6 hari setelah tempoh pra-tempahan bermula. Menurut syarikat, jumlah pra-tempah mencapai lebih dari 530.000 salinan di Korea Selatan, dan pra-tempah gabungan dari Amerika Syarikat dan Eropah berjumlah sekitar 270.000 unit. Pada 2 Oktober, The Album telah melampaul satu juta pesanan pra-tempah, menjadikannya album pertama oleh sebuah kumpulan vokal wanita Korea Selatan yang melepasi angka tersebut. Dari jumlah satu juta tersebut, 670.000 pesanan pra-tempah ialah dari Korea, dengan 340.000 berasal dari AS dan Eropah. Selain itu, sebuah vinil yang diterbitkan terhad hingga 18.888 salinan terjual habis hanya dalam waktu beberapa hari.

 Senarai runut 
Kredit diiperolehi dari Tidal dan poster pengungkapan senarai lagu rasmi Blackpink.

 Tenaga kerja 
Kredit diperolehi dari Tidal dan laman web rasmi kumpulan.

 Jennie – vokal , penulis lirik, komposer muzik 
 Jisoo – vokal , penulis lirik 
 Rose – vokal 
 Lisa – vokal 
 Selena Gomez – vokal, komposer muzik 
 Teddy – penerbit, penulis lirik , gubahan 
 24 – penerbit , gubahan 
 R. Tee – penerbit , gubahan 
 Bekuh Boom – penulis lirik 
 Tommy Brown – penerbit   
 Serban Ghenea – pengadun  
 Jason Roberts – pengadun 
 Victoria Monét – komposer muzik, penulis lirik 
 Ariana Grande – komposer muzik 
 Mr. Franks – penerbit, gubahan 
 Danny Chung – penulis lirik  
 LØREN – penulis lirik  
 Vince – penulis lirik , gubahan 
 Cardi B – vokal, penulis lirik 
 Ryan Tedder – penulis lirik 
 Steven Franks – penulis lirik  
 Melanie Fontana – penulis lirik 
 Torae Carr – penulis lirik 
 Jonathan Descartes – penulis lirik 
 Leah Haywood – komposer muzik 
 David Guetta – komposer muzik 
 Future Bounce – komposer muzik, gubahan  
 Tushar Apte – komposer muzik, penulis lirik, gubahan 
 Rob Grimaldi – komposer muzik, penulis lirik, gubahan 
 Chloe George – penulis lirik 
 Steph Jones – penulis lirik 

 Sejarah keluaran 
+ Tarikh keluaran dan format untuk The Album Negara Tarikh Format Label  Pelbagai wilayah 2 Oktober 2020    United Kingdom Kaset   Korea Selatan 6 Oktober 2020  Jepun 12 Oktober 2020 CD YG   Amerika Syarikat 31 Disember 2020 Vinil 

 Rujukan 

Kategori:Album 2020
Kategori:Album Blackpink